open-index/open-wikipedia-markdown huggingface dataset:
Hans Ørn Blom

**Hans Ørn Blom** (født 22. desember 1817 ved Holmestrand, død 11. mai 1885) var en norsk forfatter.

Hans Ørn Blom var sønn av eidsvollsmannen Gustav Peter Blom (1785–1869) (som tilhørte slekten *[[Blom (slekt)| Blom fra Hurum]]*) og Valborg Marie Ørn (1783–1859). Hans Ørn Blom ble student i 1835 og *[[cand. jur.]]* i 1843. I 1848 deltok han som frivillig i den første slesvigske krig, og kom i den anledning opp i en voldsom polemikk med den daværende sjøløytnanten Ketil Motzfeldt. Saken førte til at han ble erklært sinnssyk og anbragt på en sinnssykeanstalt. Etter å ha blitt utskrevet var han en tid amtsfullmektig i Buskerud, deretter underrettssakfører og til slutt ekstraskriver i finansdepartementet. I 1866 tok han avskjed og levde siden som pensjonist og som forlegger og forhandler av sine egne bøker. På sine eldre dager ble Blom regnet som en av Kristianias originaler. Han beskjeftiget seg med matematiske problemer som «vinkelens tredeling» og skrev franske avhandlinger om dette emnet.

Blom debuterte som forfatter i 1839 med komedien *Den hjemkomne Søn eller en Nutidens [[Jean de France]]*, og skrev senere en rekke mindre dramatiske arbeider, som utkom i tre bind i 1864. Særlig gjorde *Tordenskjold* lykke. Blom deltok i striden mellom Wergeland og Welhaven med ed antiwelhavensk innlegg, *Upartisk Betragtning af vor Litteratur* (1840).

I ettertid er han blitt berømt for et par linjer i et hånlig svardikt rettet mot Ibsen, som hadde skrevet et «Aabent Brev til digteren H. Ø. Blom»:

## Verker
* *Den hjemkomne Søn eller En Nutidens Jean de France* (1839) NBdigital
* *Upartisk Betragtning af vor Litteratur* (1840)
* *Markedsgjæsterne og Samfundsballet* (1847)
* *Digtninger* (1864)
* *Lystspil og Polemiker* (1864)
* *Nyere Digtninger* (1864)
* *Bifrost: en poetisk Samling* (1872)
* *Guds finger* (1875)
* *Efterslæt: en poetisk Samling* (1881)

## Referanser


## Kilder
* *[[Salmonsens konversationsleksikon]]*, 1. utg., bind III, s. 165. Kjøbenhavn: Brødrene Salmonsen, 1894.
* *Illustreret norsk litteraturhistorie*, bind 2, s. 288–293. Kristiania: Hjalmar Biglers forlag, 1896.

## Eksterne lenker

* Hans Ørn Blom i Scenewebarkivet
Hasbro

**Hasbro, Inc.** er et amerikansk, børsnotert selskap som produserer og selger leketøy. Hovedkontoret ligger i Pawtucket, Rhode Island, USA. I 2007 hadde selskapet en omsetning på nesten fire milliarder dollar, og er en av verdens største leketøysprodusenter. Hasbro ble etablert i 1923 som *Hassenfeld Brothers* som ble forkortet til Hasbro Industries i 1968. I 1984 tok de over Milton Bradley.

Verdens mest populære brettspill, monopol, utgis av Hasbro.

Blant selskapets produkter er G.I. Joe, Lite-Brite, Littlest Pet Shop, Monopoly, Mr. Potato Head, My Little Pony, Play-Doh, Scrabble, Transformers og Trivial Pursuit.
## Referanser


## Eksterne lenker
*
Eva Ganster

**Eva Ganster** (født 30. mars 1978 i Kitzbühel) er en østerriksk tidligere skihopper.

Eva Ganster er datter av Edgar Ganster, som siden 1999 har vært leder for kvinneavdelingen i det østerrikske skiforbundet. Da hun begynte sin hoppkarriere, hadde FIS ennå ingen internasjonale renn for kvinner. Sammen med amerikanske Karla Keck var Eva Ganster den første kvinnelige skihopper som ble tatt inn på skigymnaset i Stams i Østerrike i 1992. Sesongen 1992/93 fikk de også delta sammen med guttene i østerriksk cup og Alpen Cup (juniorcup). Senere deltok de i flere år som prøvehoppere i mennenes renn, blant annet i den tysk-østerrikske hoppuka. I OL på Lillehammer i 1994 var Eva Ganster prøvehopper og satte verdensrekord for kvinner med 113,5 meter i storbakken.

I februar 1997 var hun prøvehopper i mennenes verdenscup i skiflygingsbakken i Kulm, og forbedret da verdensrekorden flere ganger, sist til 167 meter. Hun tok andreplass i det første uoffisielle junior-VM for kvinner i St. Moritz i Sveits i 1998. I den første internasjonale sammenlagtturneringen for kvinner i februar 1999 (kalt FIS Ladies Grand-Prix), bestående av 5 renn, ble hun nummer 4 sammenlagt. Hun ble nummer 15 sammenlagt i den første sesongen med kontinentalcup for kvinner i 2004/05, men la opp etter denne sesongen.

Eva Ganster har også vært aktiv som fotballspiller. I sesongen 2003/04 ble hun toppscorer for Zirl med 11 mål i 2. divisjon vest, nivå 2 for kvinner i Østerrike.

## Se også
* Kvinner i skihopping

## Referanser


## Eksterne lenker
*
Cauchy-følge

En **Cauchy-følge**, også skrevet **cauchyfølge**, eller en **fundamentalfølge**  er en følge av elementer i et metrisk rom der avstanden mellom to vilkårlige elementer gradvis blir mindre og mindre jo lenger ut i følgen de to elementene befinner seg.  Velger en et vilkårlig positivt tall kan en alltid finne to elementer i følgen slik av avstanden mellom disse elementene er mindre enn  det valgte tallet.

Navnet har følgene fått etter matematikeren Augustin Louis Cauchy, og begrepet «Cauchy-følge» (*Cauchy sequence*) ble første gang kjent brukt i 1906.

Cauchy-følger spiller en svært viktig rolle i studiet av konvergens for følger, blant annet fordi de gjør det mulig å studere konvergens uten å ha kjennskap til grenseverdien som følgene konvergerer mot.  I et komplett metrisk rom vil en Cauchy-følge alltid være konvergent, og omvendt.  Dette gjelder for eksempel for Cauchy-følger av reelle tall, såkalte tallfølger. 

## Formell definisjon
La *S* være et metrisk rom utstyrt med metrikken *d*.  En følge  \{x_n\} av elementer i *S* er en Cauchy-følge dersom det for enhver \epsilon > 0 eksisterer et naturlig tall *N* slik at 

:d(x_n,x_m) . 

For et metrisk rom som består av reelle tal bruker en vanligvis metrikken

:d(x_n,x_m) = | x_n - x_m | \, 

Navnet skrives ofte i norsk litteratur som *Cauchyfølge*, uten bindestrek, men skal da etter norsk rettskriving ha liten forbokstav.

## Egenskaper
* I et vilkårlig metrisk rom vil en konvergent følge alltid være en Cauchy-følge.  Det motsatte er ikke generelt tilfelle: en følge kan være en Cauchy-følge uten å være konvergent.
* I et kompakt metrisk rom vil en Cauchy-følge alltid være konvergent og ha en grenseverdi i rommet.

## Komplette metriske rom
Et metrisk rom *S* sies å være *komplett* dersom en hver Cauchy-følge konvergerer mot et element som også ligger i *S*.  

Mengden av reelle tall *R* er et eksempel på et komplett metrisk rom.  Det er derimot ikke mengden av  rasjonale tall *Q*, dvs tall som kan skrives som en brøk.  I *Q* er det mulig å konstruere Cauchy-følger som konvergerer mot en grense som ikke selv er et rasjonalt tall. Ett eksempel er gitt i det følgende:

:\begin{array}{lll}
x_1 &= 1 \\
x_n &= {1 \over 2}(x_{n-1} + {2 \over x_{n-1}} ) &n > 1 \\
\end{array}


Alle elementene er rasjonale, men følgen konvergerer mot kvadratroten av to, som er et irrasjonalt tall.

## Cauchy-kriteriet
*Cauchy-kriteriet* for en følge av reelle tall sier at følgen er konvergent  hvis og bare hvis følgen er en Cauchy-følge.

## Referanser


## Litteratur
*
Gustav Adolf Dahl

**Gustav Adolf Dahl** (født 17. januar 1855 i Vestby, død 19. august 1887), også kjent som **Doffen Dahl**, var en norsk forfatter.

Gustav Adolf Dahl ble student i 1873 og debuterte i *[[Nyt norsk Tidsskrift]]* i 1878 med noen «Farveskizzer». Året etter utkom skuespillet *Eva* (som Henrik Ibsen omtalte i et personlig brev til Dahl våren 1880). Det ble i 1881 oppført på Christiania Theater, som senere også oppførte enakteren *Ungt Blod*. I 1880 oppholdt han seg i København og München for å studere litteratur og teater. Hans senere forfatterskap innskrenket seg til en del noveller i *[[Nyt Tidsskrift]]*.

Tre av Dahls noveller ble utgitt i bokform i 1991.

## Verker
* *Eva* (1879)
* *Ingen fin natur: 3 noveller* (1991)

## Kilder
* *[[Salmonsens konversationsleksikon]]*, 1. utg., bind IV, s. 806. Kjøbenhavn: Brødrene Salmonsen, 1895.
* *[[Salmonsens konversationsleksikon]]*, 2. utg., bind V, s. 427. København: J. H. Schultz, 1916.

## Eksterne lenker
Trover

**Trover** er fiskestenger beregnet for bruk i båt til dorging. Trovene egner seg i en tradisjonell færing som roes; den som fisker sitter på en tofte med en trove ut fra båten på hver side og hvilende over hvert lår. Når fisken biter vippes troven opp, snøret følger med og fisken er i båten. Metoden brukes spesielt til småseifiske, etter fisk som går i overflaten etter rauåte om sommeren.

## Litteratur
Karl Ragnar Gjertsen: Arbeidsliv og produksjon i ei kystbygd i Nordhordland. s.152 Rapport nr. 17. NAVF Lindåsprosjektet.
John Balfanz

**John Carlyle Balfanz** (født 23. juni 1940 i Minneapolis, død 11. november 1991) var en amerikansk skihopper. Balfanz ble introdusert til skisporten i en alder av 6 år, og startet å hoppe på ski 7 år gammel.
 
Fra 1957 til 1959 var han i US Army, først ved Ft. Carson, Colorado, senere Karlsruhe, Tyskland. Han forlot hæren i 1959, men det var for sent til å kvalifisere seg til OL i Squaw Valley i 1960. Han deltok senere i VM i 1962 i Zakopane.

I 1963 ble han ranket som nummer to i verden av FIS i spesielt hopp, og deltok i 17 internasjonale renn i Europa. Han vant to av dem, og var aldri dårligere enn nr. 7. Han ble nr. 2 i Holmenkollen dette året. Han satte ny personlig lengderekord i Holmenkollen i 1964.

Balfanz flyttet til Colorado i 1964 og deltok i OL i Innsbruck samme år. Han vant rennet i 90-metersbakken i LaBrasses, Sveits, og i Garmish-Partenkirchen. Ny personlig rekord ble satt i Obersdorf, Tyskland, med 427 fot.

Fra 1965 til 1968 var han en del av USAs landslag, og deltok i begge renn i OL i Grenoble i 1968.

## Referanser


## Eksterne lenker
* 
* Profil på U.S. Ski and Snowboard Hall of Fame and Museum
Landnot

**Landnot** er et fiskeredskap, en type not (fiskeredskap) som alltid brukes ved land. Som andre nøter er landnoten et redskap som stenger fisken, og landet brukes sammen med noten til dette. Landnot er trolig den eldste type not, men er et redskap som brukes lite i dag.

Landnøter ble ofte brukt lokalt, og kunne være tilpasset den lokaliteten redskapet skulle brukes, en vik eller en våg.

Ei landnot var et stort og kostbart fiskeredskap. Ofte var nøter eid av flere i fellesskap gjennom et notlag. Et notlag kunne eie en eller flere landnøter med tilhørende notbåter, og gjerne en sjøbod, ei *notbu*, til å oppbevare redskapen i.

## Litteratur
*P. Hovda: Artikkelen *Notfiske* i Kulturhistorisk leksikon for nordisk middelalder. Malmø 1962. 
*Jarle Sanden: Ro fram – la gå not. En undersøkelse av landnotbruk og landnotfiske på Gossen i Møre og Romsdal, 1900-1950. Magistergradsavhandling i etnologi høsten 1979 Universitetet i Oslo. 
*O. Vollan: Sildefisket gjennom 1000 år. Oslo 1971.
Kulturhistorisk leksikon for nordisk middelalder

***Kulturhistorisk leksikon for nordisk middelalder***, forkortet *KLNM*, er et bokverk som presenterer artikler for de fem nordiske landene på dansk, norsk og svensk av forskere med ulike spesialiteter. Verket utkom med 22 bind i perioden 1956 til 1978. 

Verkets geografiske omfang er de nordiske land, og det tar med fremmede emner, bl.a. fra tysk kultur, i den grad det har påvirket livet i Norden. 

Verkets målsetting var å være opplysningsverk for forskning og folkeopplysning. Verket var først og fremst beregnet som et oppslagsverk for bibliotek, museum og arkiv. Verket har høy faglig kvalitet og artiklene er signert av forfatterne. Det er mange henvisninger til annen litteratur, mens statistikk og kart mangler.

Redaksjonskomitéen, ledet av en redaktør fra hvert land, bestod blant annet av fra Danmark: Johannes Brøndsted, Bernt Hjejle, Lis Jacobsen, Peter Skautrup, John Danstrup (redaktør 1951-57) og Allan Karker (redaktør 1957-78). Fra Island: Kristján Eldjárn, Þorkell Jóhannesson, Magnús Már Lárusson (redaktør) og Ólafur Lárusson. Fra Sverige: Ingvar Andersson, John Granlund (redaktør), Dag Strömbäck, Bengt Thordeman og Elias Wessén. Fra Finland: Gunvor Kerkkonen (redaktør), Aarno Maliniemi og Carl Axel Nordman. Fra Norge: Trygve Knudsen, Hallvard Lie, Johan Schreiner, Didrik Arup Seip og Finn Hødnebø (redaktør). 

## Eksterne lenker
* 1 Abbed-bilde 
* 2 Blik-data 
* 3 Datering-epiphania 
* 4 Epistolarium-frälsebonde 
* 5 Frälsebrev-gästgiveri 
* 6 Gästning-hovedgård 
* 7 Hovedstad-judar 
* 8 Judas-konfiskation 
* 9 Konge-kyrkorummet 
* 10 Kyrkorätt-Ludus de Sancto Canuto duce 
* 11 Luft-motståndsrätt 
* 12 Mottaker-orlogsskib 
* 13 Ormer-regnbue 
* 14 Regnebræt-samgäld 
* 15 Samisk språk-skude 
* 16 Skudehandel-stadsskatter 
* 17 Stadsskole-sätesgård 
* 18 Sätesgårdsnamn-trygor 
* 19 Trylle-vidisse 
* 20 Vidjer-øre 
* 21 Øremerke-øyreting. Supplementum 
* 22 Register
Himango

**Himango** (finsk: *Himanka*) er en tidligere kommune i landskapet Norra Österbotten i Finland. Den grenset til kommunene Kalajoki, Kannus og Karleby. I vest hadde den grense mot Bottenviken. Himango var enspråklig finsk. Himango hadde .

Den 1. januar 2010 ble Himango kommune slått sammen med Kalajoki. Før denne datoen hørte Himango til landskapet Mellersta Österbotten i Västra Finlands län.

## Referanser
Tijuana-kartellet

**Tijuana-kartellet** (**Cártel de Tijuana**), også kjent som **Cártel Arellano Félix** (CAF), er en kriminell organisasjon som driver med narkotikahandel. Kartellet ble startet i Tijuana i Baja California, og det opererer i den nordvestlige delen av Mexico. Kartellet konkurrerer med Sinaloa-kartellet i denne delen av landet. Tijuana-kartellet blir regnet som et av de største og mest voldelige i Mexico.
Ove Dalen

**Ove Dalen** (født 21. september 1970) er en norsk konsulent og forfatter. 

Dalen er innholdsrådgiver innen webkommunikasjon. I 2004 ga han ut boken *God nettskriving* (Cappelen Damm akademisk
ISBN: 9788202235017), sammen med Jon Mjølhus. I 2009 kom oppfølgeren *Effektiv nettskriving* og i 2012 *Slik lykkes du endelig med innhold på nett*.
Franz Kuhn

**Franz W. Kuhn** (født 10. mars 1884 i Frankenberg i Sachsen i Tyskland, død 22. januar 1961 i Freiburg im Breisgau) var en tysk advokat, sinolog og oversetter som først og fremst huskes for asine oversettelser av kinesisk litteratur til tysk, blant dem det kinesiske klassiske romanverket *[[Drømmen om det røde kammeret]]*. 

## Biografi
Kuhn studerte jus ved Universitetet i Leipzig og Universitetet i Berlin, tok juridisk statseksamen i 1908 og fikk doktorgraden i 1909. Han begynte sin juridiske praksis i Dresden i 1909. I Berlin hadde han også studert kinesisk, og han ble derfor plukket ut som tolk for en tysk delegasjon som skulle til Beijing. Han forble i Kina til 1912.

Etter Første verdenskrig begynte Kuhn å oversette klassisk kinesisk litteratur til tysk. Etterhvert kom han på kant med de nazistiske myndigheter som anså de oversatte verkene som potensielt skadelige. Etter Annen Verdenskrig begynte hans arbeider å bli mer verdsatte og bedre kjent. Han mottok utmerkelsen  Bundesverdienstkreuz i 1952.

## Oversettelser
* *Chinesische Staatsweisheit*, Darmstadt 1923
* *Chinesische Meisternovellen*, Leipzig 1926
* *Eisherz und Edeljaspis oder Die Geschichte einer glücklichen Gattenwahl*, Leipzig 1926
* *Die Rache des jungen Meh oder Das Wunder der zweiten Pflaumenblüte*, Leipzig 1927
* *Das Perlenhemd*, Leipzig 1928
* *Kin Ping Meh oder Die abenteuerliche Geschichte von Hsi Men und seinen sechs Frauen*, Leipzig 1930
* *Fräulein Tschang*, Berlin 1931
* *Der Traum der roten Kammer*, Leipzig 1932
* *Die Räuber vom Liang-Schan-Moor*, Leipzig 1934
* *Die Jadelibelle*, Berlin 1936
* *Das Juwelenkästchen*, Dresden 1937
* Mao Dun: *Schanghai im Zwielicht*, Dresden 1938
* *Die dreizehnstöckige Pagode*, Berlin 1939
* *Mondfrau und Silbervase*, Berlin 1939
* *Die drei Reiche*, Berlin 1940
* *Das Rosenaquarell*, Zürich 1947
* *Das Tor der östlichen Blüte*, Düsseldorf 1949
* *Und Buddha lacht*, Baden-Baden 1950
* *Der Turm der fegenden Wolken*, Freiburg i. Br. 1951
* *Kin Ku Ki Kwan*, Zürich 1952
* *Goldamsel flötet am Westsee*, Freiburg i. Br. 1953
* *Wen Kang: Die schwarze Reiterin*, Zürich 1954
* *Blumenschatten hinter dem Vorhang*, Freiburg i. Br. 1956
* *Altchinesische Liebesgeschichten*, Wiesbaden 1958
* *Die schöne Li. Vom Totenhemd ins Brautkleid*, Wiesbaden 1959
* *Li Yü: Jou pu tuan*, Zürich 1959
* *Goldjunker Sung und andere Novellen aus dem Kin Ku Ki Kwan*, Zürich 1960

## Referanser


## Litteratur
* *Dr. Franz Kuhn (1884–1961): Lebensbeschreibung und Bibliographie seiner Werke: mit einem Anhang unveroffentlichter Schriften*, KUHN, Hatto. Wiesbaden: Steiner, Sinologica Coloniensia; 1980.  180 pp. Bd. 10 ISBN 3-515-03231-2. ISBN 3-515-03351-3
* *Franz Kuhn,* Hartmut Walravens, Hamburg 1982
* *Modernisierung und Europäisierung der klassischen chinesischen Prosadichtung,* Peng Chang,  Frankfurt am Main [u.a.] 1991
Cao Yu

**Cao Yu** (kinesisk: 曹禺; pinyin: *Cáo Yǔ*; egentlig **Wan Jiabao** 萬家寶, født 24. september 1910 i Qianjiang i Hubei i Kina, død 13. desember 1996 i Beijing) var en kinesisk dramatiker. Allerede som skoleelev i Tianjin likte han å spille teater. Han beundret Shakespeare, Tsjekhov, Ibsen og O'Neill. Han blir somstundes omtalt som *Kinas Shakespeare*.

Hans forfedres røtter var i fylket Qianjiang i provinsen Hubei.

Han var en foregangsmann innen det kinesiske taleteateret, det vil si der dialogen ble fremført i tale, og ikke som sang. Dette var en vestlig teaterform som sosialreformatorer som Chen Duxiu og Hu Shi hadde gått inn for i sitt generelle reformarbeid, og etter 1919 (Fjerde mai-bevegelsen) lå veien vid åpen for denne teaterformen, kalt 话剧 *Huàjù* på kinesisk.

Ett av Cao Yus teaterstykker, *Tordenstormen* (雷雨, *Leiyu*, uroppført i 1935), er blitt filmatisert en rekke ganger, blant annet som den inntil da mest påkostede kinesiske film *[[Slaget om Den forbudte by]]* (*Mancheng jindai huangjinjia*, 2006 – på engelsk lansert som *Curse of the Golden Flower*). *Tordenstormen* har en rekke elementer til felles med Henrik Ibsens *[[Gengangere]]*. 

Hans neste stykker var *Soloppgang*, *Villmarken*, *Metamorfosen* og *Pekingmennesket*.

## Verker
* *Tordenstormen* (雷雨 Leiyu), 1934.
* *Soloppgangen* (日出 Richu), 1936.
* *Vilmarken* (原野 Yuanye), 1937. Overført til film i 1981: ''The Savage Land''
* *Metamorfosen* (蛻變 / 蜕变 Tuibian), 1940.
* *Pekingmennesket* (北京人 Beijing ren), 1940.
* *Broen* (橋 / 桥 Qiao), 1945.
* *Klar himmel* (明朗的天 Minlang de tian), 1956.
* *Motet og sverdet* (膽劍篇 / 胆剑篇 Dan jian pian), 1961.
* *Wang Zhaojun* (王昭君), 1979.

## Referanser


## Litteratur
* Paul Bady: Modern kinesisk litteratur, Alhambras Pocket Encyklopedi, 1996, ISBN 91-87680-63-7
* Bonnie S. McDougall og Kam Louie: *The Literature of China in the Twentieth Century*, Columbia University Press, 1999. ISBN 0-231-11085-5
* C. T. Hsia: *A History of Modern Chinese Fiction*, Indiana University Press, 3. utg., 1999. ISBN 0-253-21311-8

## Eksterne lenker
* English.cnhubei.com (2004) ''Cao Yu''. Nettsted besøkt 1. mai 2006.
* CCNT.com.cn (2006) ''Cao Yu and His Trilogy''. Nettsted besøkt 1. mai 2006.
Superfinalen i fotball for herrer 2009

**Superfinalen i fotball for herrer 2009** var den første superfinalen som ble arrangert i Norge. Den ble spilt mellom regjerende seriemester Stabæk, og regjerende cupmester Vålerenga. Den ble vunnet av Stabæk etter at de slo Vålerenga 3-1. Vålerengas spillende manager Martin Andresen ble utvist like før pause etter to gule kort. Jan Jönsson var trener for Stabæk. Kampen ble spilt 8. mars 2009 og var den første offisielle kampen på Stabæks hjemmebane Telenor Arena.

## Kampfakta
SPOR - nettverk for utdanningssamarbeid

**Vennskap Nord/Sør** er en nettverksorganisasjon av mennesker og grupper som er engasjert i vennskapssamarbeid mellom Norge og land i sør, for eksempel kommuner, byer, skoler, menigheter, husflidlag, kunstnergrupper, eller en gruppe ildsjeler.

Målet til organisasjonen er å skape dialog mellom mennesker i lokalsamfunn i sør og i Norge gjennom likeverdig og gjensidig vennskapssamarbeid. Gjennom vennskapssamarbeid blir man kjent med mennesker og andre kulturer, og lærer mer om hverandre og seg selv, samtidig lærer man om forskjeller og likheter, og felles utfordringer. I kraft av dette mener Vennskap Nord/Sør at vennskapsamarbeid bidrar til utvikling i nord og sør. Organisasjonen ble opprettet 10. oktober 1990 av blant annet Framtiden i våre hender, Kirkens Nødhjelp, FN-sambandet og flere allerede etablerte vennskapsgrupper.

## Programmer

Vennskap Nord/Sør har tre programmer:

**Skoleutvekslingsprogrammet**
Skoleutvekslingsprogrammet er et tematisk basert skoleutvekslingsprogram mellom videregående skoler i Norge og tilsvarende skoler i Sør. Elever og lærer i vennskapsskolene får muligheten til å besøke og lære av hverandre. Programmet foregår i samarbeid med Norad.

**Lokalsamfunnsprogrammet**
Lokalsamfunnsstøtten i Vennskap Nord/Sør går til samarbeidsprosjekter mellom lokalsamfunn i Norge og i Sør som har vennskapsforbindelse.
Støtten er et verktøy for å fylle vennskapsutvekslingen med substans. Gjennom utveksling skal gruppene i
samarbeid arrangere tiltak som styrker eller skaper endringe i lokalsamfunnet i Sør så vel som i Norge. Programmet foregår i samarbeid med Norad.

**Ungdomsutveksling SPOR**
SPOR er et utvekslingsprogram for ungdom mellom 18 og 25 år. Programmet er spesielt tilrettelagt for ungdom uten organisasjonserfaring og retter seg spesielt mot ungdom med yrkesfaglig eller praktisk bakgrunn/utdannelse. Programmet er i samarbeid med Fredskorpset. Spor har utveksling med Guatemala og Tanzania i perioder på 5 måneder.

## Referanser


## Eksterne lenker
Offisiell hjemmeside

Utvekslingsprogrammet Spors nettside
Kaustby

**Kaustby** (finsk: *Kaustinen*) er en kommune i landskapet Mellersta Österbotten i Finland. Den grenser til kommunene Vetil, Halso, Karleby og Kronoby. Kommunen er enspråklig finsk. Kaustby hadde .

Majoriteten av befolkningen, cirka 98%, er finskspråklig, og cirka to prosent har svensk som morsmål.

Kaustby er kjent for sine spillemannstradisjoner og for den årlige folkemusikkfestivalen som finner sted midt i juli. Videre avholdes i januar hvert år en kammermusikkuke. Kaustby kaller seg for en «musikk-kommune» og har en fiolin i kommunevåpenet.

## Referanser


## Eksterne lenker
*
Kannus

**Kannus** er en by og kommune i landskapet Mellersta Österbotten i Finland. Den grenser til kommunene Kalajoki, Karleby, Sievi og Toholampi. Kommunen er enspråklig finsk. Kannus hadde .

## Referanser


## Eksterne lenker
* ''Uppslagsverket Finland'', Kannus
Norske skihoppere som har hoppet over 200 meter

## Norske skihoppere som har hoppet over 200 meter i alle fem store bakkene

Čerťák-bakken i Harrachov har vært stengt siden VM i skiflyging 2014.

## Referanser
Johanne Kolstad

**Johanne Kolstad**, i Amerika kjent som **Johanna Kolstad**, (født 25. februar 1913 på Øvre Nordsinni ved Dokka i Nordre Land, død 5. september 1997) var en norsk skihopper som var aktiv på 1930-tallet. Hun var en av få kvinnelige skihoppere i sin tid, og ble sammen med venninnen Hilda «Nusse» Braskerud svært populær blant publikum. Til sammen satte Johanne Kolstad minst tre verdensrekorder i skihopping for kvinner. 

## Biografi

Tidlig hevdet Johanne Kolstad og Nusse Braskerud seg godt mot guttene, men de ble nektet å delta i renn på lik linje med guttene, og måtte i stedet nøye seg med å åpne rennene eller hoppe mellom guttenes/mennenes to omganger. Sin første verdensrekord satte Johanne Kolstad i Odnesbakken i Søndre Land 18. januar 1931, da hun hoppet 46,5 meter.

OL i Lake Placid i 1932 satte fart i amerikanernes interesse for vintersport, ikke minst skihopping. De neste årene ble det bygget flere hoppbakker i USA, og det ble arrangert en rekke populære oppvisningsrenn. Johanne Kolstad ble i 1933 invitert av Norge Ski Club i USA, og turnerte over hele Nord-Amerika i hele 5 år. Kolstad ble svært populær, og ble blant annet kalt *The Queen of Skis* og *The Wonder Girl*. Sportslig og karrieremessig høydepunkt nådde hun 6. mars 1938, da hun satte sin fjerde og eneste «offisielle» verdensrekord med 69,5 meter i Berlin, New Hampshire, USA. Denne rekorden ble stående i 35 år fram til Anita Wold nådde 73 meter i 1973.

## Verdensrekordene
* 46,5 meter, 18. januar 1931, Odnesbakken i Søndre Land
* 49 meter, 17. februar 1931, Lønnbergbakken ved Raufoss
* 69,5 meter, 6. mars 1938, Nansen Ski Jump i Berlin, New Hampshire, USA

## Se også
* Kvinner i skihopping
* Verdensrekorder i skihopping

## Litteratur
* Karin Berg: *Hopp, jenter, hopp!: Historien om Johanne Kolstad og Hilda Braskerud – et annerledes skieventyr*. Schibsted, Oslo 1998. ISBN 82-516-1720-0
* Bråten, Ole Aastad og Knut Aastad: ''Ei dronning på ski – Johanne Kolstad (1913–1997). Syn og Segn 4/2008.

## Referanser


## Eksterne lenker
* NRK: Johanne, vår fyrste hoppdronning (17. februar 2009)
* NRK: Hopp-pionèren Johanne Kolstad (radio-innslag, fungerer kun i Internet Explorer)
* Digitalt fortalt: Johanne Kolstad (1913-1997) (17. juni 2009)
* Aftenposten: Jentesprang med lange røtter (17. februar 2009)
Hestehodebotia

**Hestehodebotia** er en art i gruppen smerlinger. 
Det er en bunnlevende ferskvannsfisk som blir opptil 25 cm lang.

## Eksterne lenker
* 
*  Hestehodebotia - ''Acantopsis dialuzona'' - akvaforum.no
*
Sakral

**Sakral** (fra latin *sacer* for *hellig*) er et adjektiv som betyr *hellig*, og er ofte brukt i religiøs sammenheng. Motsetningen til sakral er profan.

Man bruker ordet i uttrykk som *sakral musikk* (kirkemusikk), *sakral kunst* og *sakrale bygg* (kirker og andre gudshus).

I anatomi og medisin er ordet brukt i betegnelser relatert til korsbeinet (*os sacrum*) nederst i ryggraden og tilhørende fenomener, som for eksempel sakralvirvelene. Sakral agenesi er en ryggmisdannelse. Begrepet brukes også i sammenstillinger som f.eks. sakraldermoid som viser til området *mellom korsbenet og rygghuden*.
## Se også
* Sakrament
## Referanser
Marit Mohn Westlake

**Marit Mohn Westlake** (født 1946) er en norsk forretningskvinne og milliardær. I 2005 hadde hun ifølge tidsskriftet Kapital en formue på 1,9 milliarder kroner og var dermed Norges nest rikeste kvinne og Norges 44. rikeste person uavhengig av kjønn. I 2008 var formuen ifølge Kapital økt til 3,875 milliarder kroner, og hun var den fjerde rikeste kvinnen og den 37. rikeste personen i Norge.

Marit Mohn Westlake er deleier i skipspumpefirmaet Frank Mohn AS. Hun var i 2008 også styreleder i Framo Developments AS, som er den største eieren av Frank Mohn AS.

Marit Mohn Westlake er bosatt i London. Hun er søster til mangemilliardæren Trond Mohn.

## Referanser
Sentrifugalregulator

En **sentrifugalregulator** er et maskinelement som utnytter «sentrifugalkreftene» til å regulere turtallet til en maskin.

Sentrifugalregulatoren ble i 1788 innført av James Watt som et standardelement i alminnelig maskinbygging. James Watt benyttet sentrifugalregulatoren til å regulere sin forbedrede dampmaskin slik at den løp med nær konstant turtall. Dimensjoneringen av innsvingningsforløp, stabilitet og reguleringskarakteristikk dannet grunnlaget for den moderne, matematiske reguleringsteknikken. 
Tidligere var sentrifugalregulatoren benyttet i møller til samme formål. Forsatt brukes den i fordelere i bensinmotorer for å regulere fortenningen ved høyere turtall.

__TOC__

## Funksjon og oppbygning
### Tyngdekraft som motkraft

De tidlige systemene, slik de ble benyttet på dampmaskiner, ble utformet som to lodd som roterte rundt en vertikal aksel. Regulatoren styrer dampmengden til sylinderne i maskinen.
Ved start er dampventilen helt åpen og maskinen begynner å gå. Etter som turtallet øker, svinger loddene ut til siden for derved å gi større sentripetalkrefter til å balansere den økende rotasjonsavbøyningen. Via koblinger reduseres damptilførselen. Dette vil stille seg i balanse og maskinen går med nær konstant turtall. Dersom belastningen på maskinen tiltar, vil turtallet reduseres. Dette «oppdager» sentrifugalregulatoren og åpner for mer damp og turtallet øker igjen.

### Fjær som motkraft
For å oppnå at regulatoren kunne plasseres fritt uten hensyntagen til noen orientering av en vertikal akse gikk en over til å benytte en fjær som motkraft. 

Eksempler:

* Nummerskiven i eldre telefonapparater: disse trekkes tilbake av en fjær. Nummerskiven må ha en jevn bevegelse for at nummerpulsene skal bli jevne. En sentrifugalregulator virker som en trommelbrems. 
* De tidligste sveivegrammofonene og finere utgaver av spilledåser ble utstyrt med sentrifugalregulator for å sikre jevn og noenlunde korrekt omdreiningshastighet. Regulatoren justerte da trykket på en bremsearm mot en skive som var montert på drivakslingen.

## Referanser


## Eksterne lenker
* 
* Interaktiv sentrifugalregulator
Filmfestivalen i Cannes 1958

**[[Cannes Film Festival]] i [[Filmåret 1958|1958]]** varte fra 2. mai og til 18. mai. Det var 11. gangen den ble arrangert. Gullpalmen gikk til den sovjetiske filmen *[[Og tranene flyr]]* av Mikheil Kalatozishvili.  

## Jury

## Filmer i konkurransen

## Priser

## Se også
*Cannes filmfestival
*Filmfestival

## Eksterne lenker
* 1958 Cannes Film Festival
* Cannes Film Festival:1958  at Internet Movie Database
George Galloway

**George Galloway** (født 1954) er en skotsk politiker, forfatter og radiovert. Han begynte sin arbeidskarrière som produksjonsarbeider hos Michelin Tyres, hvor han var aktiv i fagforeningen, og dette ledet til at han ble leder for arbeidere mot slutten av 1970-tallet. Han har vært parlamentsmedlem i Underhuset siden 1987 for Labour, for Glasgow Hillhead og for Glasgow Kelvin, men fram til 2010 satt han som eneste representant for det nydannede partiet Respect for den britiske valgkretsen Bethnal Green and Bow. I mars 2012 ble han, i et mellomvalg, valgt inn som representant for Respect fra valgkretsen Bradford West.

Galloway er kjent for hans kampanje mot de økonomiske sanksjonene mot Irak under Saddam Hussein på 1990- og tidlig på 2000-tallet, og for hans engasjement mot USAs angrep og krig i Irak. Galloway er også kjent for sitt engasjement for palestinerne i Palestina–Israel-konflikten.

I USA er Galloway mest kjent for sitt vitnesbyrd i Senatet i 2005, hvor han snudde en forsvarstale mot anklager mot han, til et angrep på USAs utenrikspolitikk.

## Referanser


## Eksterne lenker
* 
* 
* 
*
Jeremy Teela

**Jeremy Teela** (født 28. november 1976 i Tonasket) er en tidligere skiskytter fra USA.

Teela begynte sin skiskytterkarriere i 1993. Han debuterte i verdenscupen i 1997, og samme år ble han en del av landslaget. Han tok sin første topp-ti plassering på sprinten i VM i 2001, en niendeplass. Først åtte år senere greide han å oppnå han en bedre verdenscupresultat, en tredjeplass på normaldistansen i Vancouver i sesongen 2008/09. Teela hadde en bom og ble slått av vinneren Vincent Jay med 23,3 sekunder og andremann Daniel Böhm med 4,3 sekunder.

## Meritter
(*Per 15. mars 2009*)

### [[OL-medaljører i skiskyting|Olympiske leker]]

### [[VM i skiskyting|Verdensmesterskap]]

## Referanser


## Eksterne lenker
*
Powel

**Powel** var et norsk IT-selskap grunnlagt i Trondheim i 1996 som en avlegger fra Energiforsyningens Forskningsinstitutt (EFI), en del av SINTEF-konsernet, og er en av de mest suksessfulle avleggerne fra SINTEF. Selskapet leverte programvareløsninger og tilknyttede tjenester til energiselskaper, offentlig sektor og entreprenører med kunder i 20 land. Hovedkontoret lå i Trondheim og i tillegg til en rekke kontorer i Norge har Powel kontorer i Sverige, Danmark, Sveits, Polen, Tyrkia og Chile. På 20 år vokste Powel fra å være et selskap med 20 ansatte til over 430 (oktober 2016). Powel var 95,8 % eid av Arendals Fossekompani.

Powel ble slått sammen med tre andre selskaper i 2020 og ble da en del av Volue ASA.

## Referanser


## Eksterne lenker
*
Hjørdis Landmark

**Hjørdis Landmark** (født 11. mars 1882, død 21. mai 1961) var en norsk billedkunstner fra Bergen. Hun hadde utdannelse fra SHKS i 1903.
Hun var søster av Bergensarkitekten Ole Landmark.

Verk av Hjørdis Landmark finnes blant annet på Rasmus Meyers samlinger i Bergen.

Landmark er også en kjent portrettmaler av personer fra det høye borgerskap i Bergen rundt 1920.

## Referanser
Trochodendraceae

* *[[Trochodendron aralioides]]*
* *[[Tetracentron sinense]]*

**Trochodendraceae** er en plantefamilie som i APG III-systemet er plassert en egen orden, Trochodendrales. Familien har to slekter og to arter av trær som har vært skilt i hver sine familier, Tetracentraceae og Trochodendraceae. 

Artene i Trochodendraceae har vedvev som kun består av trakeider, vedrør mangler.  Dette er sjelden hos blomsterplanter og ligner situasjonen hos nakenfrøete. 

## Slekter og arter
De to slektene med hver sin art er: 
* ***Trochodendron***
** ***Trochodendron aralioides*** – Japan, Korea, Taiwan – er et inntil 20 meter høyt tre som vokser i det østligste Asia, på Japan, sørlige Korea, og på Taiwan. Årets skudd bærer mørkegrønne, læraktige blader i tett spiralstand. De bredt lansettformede bladene blir inntil 14 cm lange og 8 cm brede. Blomstene sitter 10-20 sammen i en blomsterstand, hver blomst er gulgrønn og inntil 18 mm i diameter. Det sitter 40-70 pollenbærere i ring rundt 4-11 griffeler, men blomstene har ingen kronblad. Frukten er inntil 2 cm i diameter, og inneholder 4-11 tørre frøgjemmer som sprekker opp og sprer frøene.
** *Trochodendron nastae (utdødd †)* – USA, Canada
* ***Tetracentron***
** ***Tetracentron sinense*** – Himalaya – er et 20-40 meter høyt tre som vokser i Kina, ved Himalaya. Treet er løvfellende, selv om det ofte oppgis feilaktig at det er eviggrønt. Unge stilker er røde med et gul-oransje spisst skudd om våren. Bladene er mørkegrønne og bredt hjerteformede, opptil 13 cm lange og opptil 10 cm brede. Skuddene bærer et blad hvert år. Blomstene mangler kronblad og er grønngule eller svakt gule, og henger på 10-15 cm lange rakler. Frukten er 2-5 mm lang, og sprekker opp for å frigi 4-6 frø.
** *Tetracentron atlanticum (utdødd †)* – Island, miocen
** *Tetracentron piperoides? (utdødd †)* – Alaska, eocen
** *Tetracentron remberi (utdødd †)* – Idaho, miocen

## Litteratur
* 
* 

## Eksterne lenker
* 
* Trochodendraceae  in L. Watson and M.J. Dallwitz (1992 onwards). *[http://delta-intkey.com/angio/ The families of flowering plants] : descriptions, illustrations, identification, information retrieval.* Version: 3 May 2006. http://delta-intkey.com .
* Trochodendraceae in the ''Flora of China''
* NCBI Taxonomy Browser
* links at CSDL
* Flora of China: ''Tetracentron'' and Tetracentraceae
* Tetracentraceae  in L. Watson and M.J. Dallwitz (1992 onwards). The families of flowering plants. 
* Plant Kaleidoscope: ''Tetracentron'' 
* Ruhr-Universität Bochum: ''Tetracentron'' photos
Il Capitano – Trippelmorderen

***Il Capitano – Trippelmorderen*** (originaltittel: *Il Capitano*) er et svensk-finsk biografisk kriminal-drama fra 1991 regissert av Jan Troell. Filmen er basert på Åmsele-drapene, som fant sted i Nord-Sverige i 1988. Hovedrollen som morderen Juha Valjakkala (i filmen kalt Jari) spilles av Antti Reini, mens hans venninne spilles av Maria Heiskanen.

Filmen var på forhånd omstridt i Sverige, særlig på grunn av frykten for grafsing i de etterlattes sorg. Flere ønsket å stoppe filmen.

Filmens regissør ble belønnet med både Amandaprisen og en Guldbagge. Han ble også tildelt Sølvbjørnen ved Filmfestivalen i Berlin. Filmen ble imidlertid ingen publikumssuksess i Sverige, hvor den ble sett av i underkant av . 

## Bakgrunn
Filmen tar utgangspunkt i de tragiske Åmsele-drapene i Nord-Sverige i 1988, der et ungt finsk par, tilsynelatende uten å ha noe egentlig motiv, myrder en familie på tre på grunn av en sykkel. Filmen handler i hovedsak om det unge parets ferd gjennom livet. Selve drapene har mindre plass i handlingen.

## Handling
Jari er en 22 år gammel småkriminell med emosjonelle problemer. Han vil tvinge til seg ømhet og respekt og mener han må ha makt over noen for selv å være noe. Minna er en ung og usikker jente som vil bli selvstendig. Hun prøver å komme seg unna Jari men klarer ikke å motstå ham. En sommernatt stjeler de to en sykkel. Handlingen får tragiske utfall for en familie på tre.

## Om filmen

### Priser og nominasjoner
* Amandaprisen for beste utenlandske film (Troell)
* Sølvbjørnen for beste regissør ved Filmfestivalen i Berlin (Troell)
* Guldbagge for beste film av Svenska Filminstitutet (Troell) 
* Gold Plaque for beste skuespillerinne ved Chicago International Film Festival (Maria Heiskanen)

### I Norge
VGs anmelder gav den terningkast fem og beskrev den som en «intenst laded» psykologisk thriller som treffer seeren som en «kule i mellomgulvet». Aftenpostens anmelder beskrev den som en «vellaget og seriøs roadmovie».

## I rollene
* Antti Reini –  Jari (Juha Valjakkala)
* Maria Heiskanen –  Minna 
* Berto Marklund –  Politi
* Antti Vierikko –  Jari når han er 13 år
* Harri Mallenius –  Lærer 
* Marjut Dahlström –  Lærer
* Eva Stellby –  Dissektør
* Matti Dahlberg –  Far 
* Christina Frambäck –  Prest

## Referanser


## Eksterne lenker
*
17 igjen

***17 igjen*** (orig. *17 Again*) er en amerikansk filmkomedie fra 2009, regissert av Burr Steers. Filmen handler om en middelaldrende mann som ved magiske omstendigheter blir 17 år igjen og kan gjenoppleve ungdomsårene.

## Handling
Rett før sin store basketballkamp i 1989 får den 17 år gamle Mike O'Donnell høre av kjæresten Scarlet at hun er gravid. Han gjør det ‘riktige’: slutter på skolen og forlater en mulig karriere i basketball for å fri til henne.

To tiår senere har livet hans stagnert. Scarlet har skilt seg fra ham og tvunget ham til å flytte inn med hans rike, men sære bestekompis Ned Gold. Han mister jobben og ungene hans, Maggie og Alex, vil ikke ha noe med ham å gjøre. På et minnebesøk på sin gamle skole gjøre et møte med en mystisk vaktmester at han plutselig blir omformet til sitt 17-årige jeg.

Gitt en sjanse til å leve livet på nytt blir han skrevet inn på skolen som «Mike Gold» og utgir seg å være Ned Golds sønn. Han opplever at hans egentlige misjon er å hjelpe barna sine. Med Mikes hjelp kommer Alex inn på skolelaget i basketball og får den jenta han liker, og Mike støtter Maggie når hennes bøllete kjæreste dumper henne. Gjennom sine barn får Mike tilbringe tid med Scarlet som blir merkelig tiltrukket av ham ettersom han minner henne så mye om hennes ektemann fra skoletiden. I mellomtiden gjør Ned kur til Jane Masterson, rektor ved skolen, og de oppdager at de har samme interesse for *[[Ringenes herre]]*.

I løpet av mesterskapet gjør Mike en bevegelse som Scarlet gjenkjenner, og når hun forstår hvem «Mike» egentlig er flykter hun for å forhindre at Mike igjen forlater baksetballkampen. Mike følger etter da vaktmesteren igjen forvandler ham tilbake til sitt gamle jeg. Mike lover Scarlet at han vil bli en bedre ektemann og far. Gjenforent med sin familie blir Mike skolens nye trener i basketball.

## Skuespillere
* Zac Efron som Mike O'Donnell (17 år gammel) / «Mark Gold»
* Matthew Perry som Mike O'Donnell (37 år gammel)
* Thomas Lennon som Ned Gold (37 år gammel)
* Michelle Trachtenberg som Maggie O'Donnell
* Sterling Knight som Alex O'Donnell
* Leslie Mann som Scarlet O'Donnell (37 år gammel)
* Hunter Parrish som Stan (Maggies kjæreste)
* Melora Hardin som rektor Jane Masterson
* Jim Gaffigan som Treneren
* Nicole Sullivan som Naomi
* Brian Doyle Murray som vaktmesteren
* Margaret Cho som lærer
* Allison Miller som Scarlet O'Donnell (17 år gammel)
* Tyler Steelman som Ned Gold (17 år gammel)
* Josie Loren som Nicole, Alex O'Donnells kjæreste
* Katerina Graham som Jamie

## Mottagelse
Filmen ble ikke godt mottatt av filmkritikerne. Varianter av den samme historien har blitt filmatisert før. De fleste mente at filmen var middelmådig. Michael Phillips i avisen *[[Chicago Tribune]]* sa at kvinner ble «framstilt som drittunger, tisper, idioter eller som alle tre». Kommersielt var filmen uansett en suksess, den kostet 20 millioner å gjøre og spilte inn 135 millioner dollar verden over.

## Referanser


## Eksterne lenker
*
Rikshospitalet holdeplass

**Rikshospitalet** holdeplass er en holdeplass for trikken i Oslo, beliggende ved Rikshospitalet på Gaustad. Den er endestasjon for Ullevål hageby-linjen og ble åpnet i 1999. Holdeplassen blir betjent av rute 17 og 18.

## Midlertidig stenging
Rikshospitalet bygges ut og skal stå ferdig i 2031. I den anledning har endeholdeplassene nær personal- og hovedinngangen midlertidig vært stengt siden september 2024. Trikkeholdeplassen på Rikshospitalet legges midlertidig ned frem til nye Rikshospitalet står ferdig i 2031.

## Referanser


## Eksterne lenker
Radio Umut

**Radio Umut**, er en riksdekkende radiostasjon som har hatt sendinger i Tyrkia siden 10. august 1995.
Radioen, spiller folkemusikk "türkü" i FM frekvensen 107,6 i Antalya.

## Eksterne lenker
* 
* Radyo Umut online(nettradio)
Storheia (Hadsel)

**Storheia** er et fjell på Hadseløya i Hadsel kommune i Nordland. Det har en høyde på 504 meter over havet og ligger cirka 2,5 km sørvest for kommunesenteret Stokmarknes og drøyt 5 km nord/nordøst for Melbu.

Fra Storheia er det flott utsikt mot Gulstadelva, Husbydalen, Husbykollen, Møysalen på Hinnøya, Melbu og den nordligste delen av Lofoten. Det vil i praksis si den nordøstlige delen av Austvågøy, og mesteparten av dette området vender mot Hadselfjorden og ligger innenfor grensene av Hadsel kommune. På dager med god sikt kan man se helt til Eggum, som ligger helt nordøst på Vestvågøya. 

Storheia er et populært utfartssted både sommer og vinter. Tilgjengeligheten er enkel, med gode stier både fra Stokmarknes, Lekang og Melbu på Hadseløyas sørside. På toppen av Storheia er det en radio- og TV-mast. Til dette anlegget er det kjørbar vei, men den er ikke åpen for allmen ferdsel.

Fjellet er ett av de fire som skal besøkes under turmarsjen 4-toppersturen. Storheia er også mye benyttet av utøvere av paragliding.

Det var under planlegging et skisenter på Storheia, hvor det ifølge disse planene skulle bygges skiheiser opp til toppen av fjellet. Planene ble i 2010 skrinlagt.

## Referanser
Lekang

**Lekang** er ei lita bygd på Hadseløyas østside i Hadsel kommune i Nordland.  

Lekang var et viktig senter rundt forrige århundreskifte. Bygda består av mange små gårder og steder. Lekang grenser opp til Hadsel kirke. Kulturminneparken viser Lekangs historie med Stjernemonumentet, vikingeboplass, høvdingesete med nausttufter til langskip. Bygda ligger omtrent midt mellom kommunesenteret Stokmarknes og Melbu. 
Fil:Solsteinen i Hadsel.jpg|Solsteinen i Hadsel, blir ofte brukt når første soloppgang i Hadsel begynner.


## Eksterne lenker
* Lekangs hjemmeside 
* Kulturminneparkens nettsted
Funksjonsgraf

En **funksjonsgraf** er en grafisk framstilling av en matematisk funksjon. Det vanligste er å bruke et kartesisk koordinatsystem, med to akser (oftest kalt x- og y-aksen). Er funksjonen en funksjon av x, setter vi for hver x-verdi inn den korresponderende y-verdien. For eksempel er den matematiske funksjonen y=f(x)=ax+b en rett linje, mens illustrasjonen til høyre viser en tredjegradsfunksjon.
Santa Fe (Mexico by)

**Santa Fe** er et av de viktigste forretningsdistriktene i Mexico by. Det ligger sørvest i byen, i de administrative bydelene Cuajimalpa og Álvaro Obregón. Paseo de la Reforma og Avenida Constituyentes forbinder Santa Fe med sentrum av byen. Området har et stort antall skyskrapere og Mexicos største kjøpesenter. En del av Santa Fe er boligområde.

Santa Fes status som finansielt sentrum har sitt opphav i jordskjelvet i 1985, som gjorde at de store selskapene begynte å flytte kontorene sine ut fra sentrum. Det at Santa Fe lå nær både byens rike nabolag og motorveien til Toluca var viktige faktorer som gjorde at nettopp dette området ble valgt. På begynnelsen av 1990-tallet ble det lagt store planer for utbygging av både kontorer, boliger og skoler, men på grunn av den meksikanske finanskrisen i 1994, ble planene lagt på vent. Det tok nesten ti år før store utbygginger igjen fant sted. For tida er Santa Fe fortsatt i kraftig utvikling, og stadig nye skyskrapere skyter til værs.

Latin-Amerikas største kjøpesenter Centro Santa Fe ligger her.

## Eksterne lenker
* Colonos de Santa Fes offisielle hjemmeside
* Skyscrapercity – Santa Fe
Guri Egge

**Guri Synnøve Egge Sipus** (født Egge den 6. juni 1948 i Oslo) er en norsk sopransanger og pedagog, kjent fra egne plateutgivelser og en rekke fremføringer av variert musikk, særlig samtidsmusikk.

Sin gymnastid ved Oslo katedralskole brakte henne til Kattateatret (1965).
Hun studerte ved Musikkonservatoriet i Oslo og debuterte i Universitetets Aula med
Robert Levin ved pianokrakken (1974).  
Så studerte hun i Wien og omegn noen år, før hun vendte tilbake og var ved
Den Norske Operas kor (1980–86).  Så fulgte tre år med frilans, deriblant
litt for NRK.
Med tilnavnet «Gulle» gjorde hun  
seg bemerket da Den Norske Opera vitjet Berlin i anledning
*Kulturstadt Berlin* (1988).  Året etter debuterte hun ved Wiener Kammeroper.
Til seg selv bestilte hun verket
*Et operakammer* av Olav Anton Thommessen (Parkteatret, 2001).
Hun er datter av komponist Klaus Egge og søster til skuespilleren Ketil Egge.
Egge har vært gift med komponisten Kresimir Sipusch.

## Utgivelser
* *Songs from the last century* (Pro Musica, 2006).  Med Einar Henning Smebye ved klaveret.
## Premier
* Statens arbeidsstipend 1986 på kroner 71 100
* Oslo bys kunstnerpris 2006
## Referanser
Plenumsdom

**Plenumsdom** er en dom avsagt av Høyesterett i plenum. Det vil si at alle dommere som ikke har tjenestefri eller er inhabile, deltar i behandlingen av den aktuelle saken. Saker som er spesielt viktige og av prinsipiell betydning,  behandles vanligvis av Høyesterett i plenum.

Høyesterett ledes av en justitiarius og har ut over dette nitten dommere. I den enkelte sak blir retten normalt satt med fem dommere. Av hensyn til saksavviklingen arbeider Høyesterett i to parallelle avdelinger. I visse tilfelle behandles en sak i storkammer med elleve dommere, eller i plenum av den samlede Høyesterett.
Telmar

**Telmar** er et sted i bokserien Drømmen om Narnia.

Den befolkes av telmarinere som opprinnelig stammer fra pirater. Piratene strandet på en øde øy, hvor de oppdaget en hule som flyttet de til Narnia. Byen kommer først fram i boken *[[Prins Caspian]]*. Denne boken har også blitt dramatisert.

## Handling
Telmariner-lederen for Narnia i Prins Caspian var kong Miraz (broren til den avdøde kong Caspian IX) og han var gift med dronning Prunaprismia. I film-versjonen av Prins Caspian blir de viktigste Telmarine-karakterene fremstilt av enten spanske, latin-amerikanske eller italienske skuespillere.

De høytstående telmarinene har ofte vist seg å være korrupte individer, og forårsaker intriger. Miraz fikk sin egen bror myrdet for å selv gjøre krav på tronen. Men Lord Sopespian og Lord Glozelle legger sammen en plan for å drepe kong Miraz, og deretter skylde på narnianerne for å erklære total krig mot alle de andre skapningene som også holder til i Narnia. Denne planen lykkes, selv om Telmariner-hæren blir beseiret i den påfølgende konflikten. Dette avslutter cirka 300 år med undertrykkelse fra telmarene, over resten av Narnia.